hválati vā́ eṣa yó yajñapathādetyéti vā́ eṣá yajñapathādyá eváṃ karóti tásmādyátraivétareṣām paśūnā́ṃ vapā́bhiḥ pracáranti tádevaìtéṣāṃ vapā́bhiḥ prácareyuryávétareṣām paśūnā́ṃ havírbhiḥ pracáranti tádevaìtéṣāṃ havíṣā prácareyurékānuvākyā̀ ékā yājyaìkadevátyā hí prajā́pataya ítyupāṃśū̀ktvā chā́gānāṃ haviṣó 'nubrūhī́ti prajā́pataya ítyupāṃśū̀ktvā chā́gānāṃ haviḥ prásthitam preṣyéti váṣaṭkr̥te juhoti